Didier Deschamps - Wikipedia, entziklopedia askea.

# Didier Deschamps

### Wikipedia(e)tik

Didier Deschamps (Baiona, 1968ko urriaren 15) euskal futbolari ohia da, 1998ko Munduko Txapelketako eta 2000ko Europako Txapelketako garaipenetan Frantziako talde nazionalaren kapitania izateagatik ezaguna.

Futbolari gisa, Aviron Bayonnais taldean hasi zen, baina 1983an FC Nantes Atlantiquek erosi zuen. 1985eko irailaren 27an estreineko partida jokatu zuen lehen mailan. 1989an Olympique de Marseillek fitxatu zuen, baina denboraldi bat FC Girondins de Bordeaux taldean eman zuen Marseillera itzuli arte. Bigarren egonaldi horretan titulu garrantzitsuak irabazi zituen: 1991ko eta 1992ko Frantziako ligak eta 1993ko Champions League, lortu zuen talde frantziar lehena (eta bakarra oraindik). Deschamps da holako titulua eskuratu duen kapitain gazteena.

1994an Italiako Juventusek erosi zuen. Hor, bi Italiako liga eta 1996ko Champions League titulua irabazi zituen. Horren ostean, urte bat eman zuen Ingalaterrako Chelsea FC taldean, eta jokatu zuen azkena, 2001, Valentzia CF taldean.

Erretiroa hartuta, entrenatzeari ekin zion. AS Monaco zen bere lehen taldea eta 2004ko Champions Leagueko finalera eraman zuen, taldeko lehena. 2005ean karguari uko egin zion ligan kaskar hasi ostean. 2006an, Juventus FC taldera bueltatu zen, nahiz eta taldea partidan iruzur egiteko eskandaluan nahasi egon.

"http://eu.wikipedia.org../../../d/i/d/Didier_Deschamps_f7fc.html"(e)tik eskuratuta

Kategoriak: Euskal futbolariak • Futbol entrenatzaileak • Baionatarrak • 1968ko jaiotzak

##### Views

- Artikulua
- Eztabaida
- Oraingo berrikuspena

##### Bilatu

##### Beste hizkuntzak

- العربية
- বাংলা
- Česky
- Dansk
- Deutsch
- English
- Español
- فارسی
- Suomi
- Français
- Hrvatski
- Bahasa Indonesia
- Italiano
- 日本語
- Nederlands
- ‪Norsk (bokmål)‬
- Polski
- Português
- Русский
- Svenska
- ไทย
- Türkçe
- 中文